Exqrch/javanese-Komodo-pixelgpt huggingface dataset:
Danau iki jembaré lan banyuné mili menyang Teluk Manila lumantar Kali Pasig, salah siji kali kang wigati ing negara iki amarga ngemu sujarah lan mili ing satengahé Metro Manila
Danau Taal kapernah ing sisih kidul-kulon saka Laguna de Bay, danau kawah kang isiné Gunung Taal
Ing sakiwa tengené danau iki kadhapur gumuk Tagaytay, yaiku salah siji pérangan gunung geni kang gedhé nalika jaman prasujarah kang manggon ing sisih kidul provinsi Cavite, Kutha Tagaytay, lan kabèh laladan ing provinsi Batangas
Kidulé Danau Laguna dumadi rong gunung, yaiku Gunung Makiling ing provinsi Laguna, lan Gunung Banahaw, gunung kang dhuwur dhéwé ing laladan Calabarzon
Luzon sisih kidul-wétan sakèhé dumadi saka Semenanjung Bikol kang awujud pagunungan kang sempit kang mendawa kira-kira nuju sisih kidul-wétan ing sadawané pasisir Sorsogon
Pagunungan iki mendawa saka Lemah Sempit Tayabas ing provinsi Quezon menyang Selat San Bernardino
Laladan iki ngemu manéka gunung geni, kaya ta Gunung Mayon kang dhuwuré ing provinsi Albay
Pagunungan Sierra Madre duwé wates ing sisih kidul yaiku provinsi Quezon., kang kalebu Gunung Isarog lan Gunung Iriga ing Camarines Sur, lan Gunung Bulusan ing Sorsogon
Garis pasisir semenanjung Bikol dumadi saka semenanjung, teluk, lan teluk cilik, antaranéu Teluk Lamon, Teluk San Miguel, Teluk Lagonoy, Teluk Ragay, lan Teluk Sorsogon
Pulo-pulo sakupengé Pulo Luzon
Pulo-pulo sakupengé pulo Luzon kalebu pérangan saka golongan Pulo Luzon
Pulo-pulo gedhé kang klebu golongan Pulo Luzon yaiku Palawan, Mindoro, Masbate, Catanduanes, Marinduque, Romblon lan Polillo
Pulo iki dumadi saka 7 laladan administratif, 30 provinsi, lan 68 kutha (8 laladan, 38 provinsi, lan 71 kutha, yèn pulo sakiwa tengené dilebokaké).
Allegiant Allegiant iku buku kaping telu saka trilogi "Divergent" anggitané Veronica Roth
Kaya rong roman sing luwih dhisik, roman iku uga nyritakaké sang paraga Tris Prior lan Toby utawa Four
Roman "Allegiant" iki kababar ing taun 2013 lan nerusaké crita saka "Insurgent", sawisé para padunung Chicago bisa metu saka témbok kutha lan njajah laladan sajabaning tapel wates kutha
Roman iki digawé filem sing kabagi dadi rong bagéan
Bagéan pisan dirilis tanggal 18 Maret 2016.
Beals ya iku ahli antroplogi saka Oakland, California, Amérikah Sarékat, kalairan taun 24 Januari 1928
Beals naté sinau ing Universitas California lan olèh gelar BA
Sabanjuré, ing Berkeley, dhèwèké olèh gelar Ph.D
Beals nglakoni panlitian ing California (1949,1988), Texas (1951-1952), Karnataka Indhi (1952, 1958, 1965), Mèksiko (1981), lan Tanjung Yucatan, Méksiko (1992)
Pisumbangan Beals ing bab ètnografi ya iku kajian padésan (rural lan peri-urban) ing désa-désa Indhia kidul
Beals uga ngembangaké résolusi konflik kang sok kedadiyan ing désa.
Baxter ya iku ahli antropologi saka Leamington Spa, Karajan Manunggal kalairan taun 1925
Baxter wis naté njupuk kuliah ing pawiyatan luhur Universitas Cambridge taun 1949
Ing pawiyatan luhur iku dhèwèké olèh gelar sarjana (BA)
Sabanjuré, Baxter nerusaké kuliah ing Universitas Oxford taun 1951 lan 1954
Nalika taun 1954, Baxter olèh gelar D.Phil
Baxter uga naté nglakoni panalitèn lapangan ("field work") ing Kénya (1951-1953), Uganda (1954-1961), Ghana (1956-1961), lan Étiopia (1986-1969)
Baxter wis nyerat werna-werna karya tulis lan wis ana kang diterbitké kaya ta "Age, Generation and Time" (1978) lan "Property, Poverty, and People" (1990)
Miturut wewengkon panalitèné, Baxter luwih karenan ing wewengkon Afrika
Mula akèh pagawéyané didominasi rong irah-irahan ya iku bebrayan Borana ing Kénya lor, dhèwèké dumunung prakara fungsi pastoralisme
Kaping loroné, dhèwèké nliti budaya wong Orono ing Kenya lan Ethiopia
Baxter dianggep minangka antropolog kang mangerti bab pastoralisme déning kalangan ètnograf Afrika.
Jeremy Beckett Jeremy Beckett ya iku ahli antropologi utawa antropolog saka Middlesex, Karajan Manunggal, kalairan taun 1931
Beckett njupuk pendhidhikan sarjana (BA) ana ing University College ing London taun 1954
Sabanjuré, dhèwèké kuliah pasca sarjana ing Australian National University (ANU) ing Ostrali taun 1958 lan olèh gelar MA
Ing pawiyatan kang padha, Beckett olèh gelar Ph.D
Beckett nglakoni panlitian lapangan antropologi ing South Wales (1956), Selat Torres (1958), Filipina, lan Kapuloan Pasifik (1954)
Karya-karya tulis Beckett kang wis diterbitké iku antarané "Torres Strait Islanders" (1987) lan "Past and Present" (1988)
Ing kalangan para antropolog Ostrali, Beckett iki duwé karenan utama marang pagawéyan ètnografi ing wong Selat Torres (Torres Strait) lan wong Aborigin ing New South Wales kulon
Ing kabéh panlitiané negesi ing wigatiné ngenal gegayutan pulitik lan èkonomi, uga owah-owahan sesambetan sosial ing bebrayan.
Thomas Owen Beidelman Thomas Owen Beidelman (utawa T.O
Beidelman) ya iku ahli antropologi saka Amérikah Sarékat, kang lair taun 1931
Beidelman kuliah sarjana (BA) ing Universitas Illinois taun 1953, pasca sarjana (MA) ing pawiyatan kang padha taun 1956
Sabanjuré kuliah dhoktor ing Universitas Oxford (D.Phil.) taun 1961
Beidelman duwé pangalaman panlitian lapangan antropologi ing wewengkon Kaguru, Ngulu, lan Baraguyo ing Tanzania (1957-1976)
Beidelman iki kawentar duwé pisumbangan kang lumayan akèh
Utamané iku ngenani bab tèori strukturalis antropologi
Pakaryan Beidelman nganggo pangujian katégori simbolis asli ("native"), idèologi moral, lan nilai
Uga nyambungké langsung ing tèori sosial klasik saka Mauss, Hertz, Simmel, lan Durkheim tinimbang abstraksi panemu strukturalis Levi-Strauss.
Imagawayaki Imagawayaki (今川焼き, Imagawayaki) inggih punika satunggaling dhaharan awujud kué Jepang mawi isi selai kacang abrit
Adonan saking dhaharan punika encer, lan dipundamel saking campuran glepung terigu, tigan, gula, lan toya
Imagawayaki punika dipunpanggang wonten ing loyang tembaga ingkang wonten bolongan bunder-bunder
Nalika dhaharan punika sampun badhe mateng, selai kacang abrit dipunparingaken wonten ing salah satunggaling sisih
Menawi sampun lajeng kekalih sisihipun kué lajeng dipundadosaken setunggal nalika kué punika tasih ing saknginggilipun geni
Dhaharan punika gadhah nama ingkang manéka warni wonten ing sapérangan wewengkon ing Jepang
Namanipun kué punika asalipun saking papan nalika kué punika dipundamel
Imagawayaki kaping setunggal dipunsadé ing toko kué ingkang mapan wonten ing Kreteg Imagawa, wewengkon Kanda wonten ing Edo kirang langkung nalika taun 1772-1780 (tengahaning jaman Edo)
Kué punika laris sanget dumugi mèrèk dagangipun imagawayaki (imagawa panggang) éwah dados nama generik
Saksampunipun nyebar wonten ing wewengkon-wewengkon Jepang, lajeng kué punika boten dipunsebut imagawayaki, nanging asring éwah gumantung kaliyan papan utawi toko ingkang nyadé
Wonten ing wewengkon Kansai, dhaharan punika dipunsebut kaliyan obanyaki (大判焼き, obanyaki), nijuyaki (二重焼き, nijuyaki), kaitenyaki (回転焼き, kaitenyaki), utawi minangka kaitenmanju (回転饅頭, kaitenmanju) wonten ing Osaka lan Sakai
Wonten ing Hokkaido, Aomori, lan Hirosaki, kué punika ugi sinebat oyaki (おやき, oyaki).
Jiaozi Jiaozi inggih punika daging babi utawi urang lan sayuran ingkang dipuncacah lajeng dipunbungkus wonten ing lembaran glepung terigu
Adonan kulit punika dipundamel saking campuran glepung terigu, toya, lan sarem (uyah)
Dhaharan punika dipunmasak kanthi dipungodhog
Wonten ing Jepang, dhaharan punika ugi sinebat gyoza, wondéné wonten ing Korea dhaharan punika asring dipunsebat "mandu"
Jiaozi punika boten sami kaliyan pangsit ("wonton")
Kulit saking jiaozi punika langkung kandel tinimbang pangsit
Saking tilaran saking jaman mangsa semi lan gugur wonten ing Cina, dipunmangertosi bilih tiyang wonten ing jaman kasebat sampun naté dhahar jiaozi
Saking tilaran ingkang wonten ing guci ingkang dipunpanggihaken saking makam (pasarean) ing Dunhuang asal saking Dinasti Tang kapanggihaken jiaozi kanthi kawontenan ingkang sampun garing.
Wikipedia Basa Inggris Wikipedia inggris iku kumpulan cathetan bébas gratis Wikipedia ing basa inggris
Didegaké ing 15 januari 2001, iku wis ing edition pisanan saka Wikipedia lan, as of 2017[ [update]], wis paling artikel saka sembarang edisi
ing desember 2017, 0Masalah pitembungan: Operator < ora kinira..Masalah pitembungan: Operator < ora kinira.Masalah pitembungan: Karakter tandha waca "[" ora dingertèni,% saka artikel ing kabèh Wikipedia kagungane menyang basa inggris-basa edition
Iki enggo bareng wis mboko sithik nolak saka luwih saka 50 persen ing taun 2003, amarga menyang wutah saka Wikipedia ing basa liyané
Ana 5,515,620 artikel ing situs iki (manggon count)
Ing oktober 2015, digabungake teks saka Wikipedia inggris artikel totaled 11.5 gigabytes nalika teken
Ing 1 oktober 2015, basa inggris Wikipedia announced iku wis ngrambah 5,000,000 artikel lan lumayu khusus logo kanggo nggambaraké milestone.
Salvator Mundi (Leonardo) Salvator Mundi iku sawijining lukisan Gusti Yèsus minangka "Salvator Mundi" (Juru Slamet Donya), sing digandhèngaké karo pujangga utama Leonardo da Vinci ing sakiwa-tengené taun 1500, sadurungé ditemokaké bali ing taun 2005
Nanging ana sawatara ngèlmuwan liya sing maido prakara iki
Sawisé suwé dianggep ilang, lukisan iki dirèstorasi lan dipugar manèh
Sawisé iku banjur dipamèraké ing taun 2011
Lukisan iki nuduhaké Gusti Yèsus sing ngagem ageman Jaman Abad Tengahan, nalika maringi pasetujon mawa driji asta tengené sing diangkat karo drijiné disilang karo ngasta bal kristal ing asta kiwané
Lukisan iki didol ing sawijining lélang ing balé lélang Christie ing Kutha New York tanggal 15 Novèmber 2017
Lukisan iki bisa payu AS$450,3 yuta, lan iki mecahaké rékor anyar kanggo lukisan sing larang dhéwé.
Mindanao Mindanao () iku pulo paling gedhé kaloro ing Pilipina
Mindanao lan pulo-pulo cilik sakiwa-tengené bisa kasebut golongan Mindanao
Miturut sensus taun 2010, Pulo Mindanao didunungi 20.281.545 cacah jiwa, nanging menawa digunggung karo padunung pulo sakiwa tengené dadi 21.968.174 cacah jiwa
Miturut sensus cacah jiwa Pilipina ing taun 2015, Kutha Davao akèh dhèwè didunungi, kanthi didunung 1.632.991 cacah jiwa
Kutha liyané ing pulo iki ya iku Kutha Zamboanga (861.799 cacah jiwa), Kutha Cagayan de Oro (675.950 cacah jiwa), Kutha General Santos (594.446 cacah jiwa) lan Kutha Iligan (342.618 cacah jiwa)
Ing pulo iki, udakara 70% saka gungung cacah jiwa ngrasuk agama Kristen, lan 20% minangka Muslim
Mindanao dipérang dumadi 6 laladan ya iku Semenanjung Zamboanga, Mindanao Lor, Caraga, Davao, Soccsksargen, lan Laladan Swatantra Muslim Mindanao (ARMM)
Golongan ètnis asli saka Mindanao kaya ta Lumad (Tausugs, Subanons, Samals, lan Badjaos saka Semenanjung Zamboanga; Bukidnon, Manobos, Mamanwas, Talaandig, lan Higaonon saka Mindanao Lor lan Caraga; Bagobo lan Samal Mandayas saka Davao), lan Moro (Paramata Bantogen, Mabaning Gandamatu, Daranda Mabagani, lan Maranaw) ing ARMM lan Soccsksargen
Mindanao dianggep laladan kang ngasilaké gandum kanthi akèh dhèwè ing Pilipina
Wolu saka sepuluh produk tetanèn akèh dhéwé kang diekspor saka Pilipina, dikasilaké saka pulo iki
Agama kang dirasuk ing laladan iki sakèhé ya iku Katulik Roma, kanthi 60,9 persen saka gunggng cacah jiwa
Agama liyané kang dirasuk ing laladan iki kaya ta, Islam (20,4 persen), Evangelikal (5,34 persen), Aglipayan (2,16 persen), Iglesia ni Cristo (1,66 persen), lan Dina Kapitu Adventist (1.65 persen)
Pulo iki dumadi saka 6 laladan administratif, 22 provinsi, lan 30 kutha (27 provinsi lan 33 kutha menawa pulo-pulo sakiwa-tengené dilebokaké).
Alessandra Ambrosio Alessandra Corine Maria Ambrósio (pocapan Portegis: [aleˈsɐ̃dɾɐ ɐ̃ˈbɾɔzju]; lair 11 April 1981) iku sawijining fotomodèl lan aktris Brazil
Dhèwèké dadi misuwur déné karyané kanggo Victoria's Secret lan kapilih dadi juru wicara produk PINK
Saiki Ambrosio iku salah sawijiné widadari Victoria's Secret lan uga tau dadi modèlé mèrek liya kaya ta Next, Armani Exchange, Christian Dior, lan Ralph Lauren
Dhèwèké kerep diarani déning massa mèdia populèr minangka wong wadon sing sèksi dhéwé sadonya
Minangka Widadari , dhèwèké dipilih déning kalawarti "People" pratélan taunan "100 Wong Sing Ayu Dhéwé ing Donya" ing Mèi 2007.
Studio Ghibli Studio Ghibli, Inc
(株式会社スタジオジブリ "Kabushiki-gaisha Sutajio Jiburi") inggih punika studhio filem animasi ingkang mapan wonten ing Koganei, Tokyo, Jepang
Filem-filem animasi ingkang dipundamel asring ngandut unsur-unsur ingkang provokatif, imajinatif, émosional lan sampun misuwur wonten ing saubenging donya
Asma punika dipunpundhut saking asma celukan ingkang diagem déning tiyang-tiyang Itali kanggé nyebat montor mabur ingkang nginceng Sahara nalika Perang Donya II; asma punika anggadhahi teges "hawa panas ingkang mabur angléwati ara-ara Sahara" ("sirocco")
Sanadyan tembung punika kapundhut saking basa Itali nanging tembung punika dipunserat saking tembung "qibli" () lan miturut padatan étimologis, tembung punika kapundhut saking tembung “qibla” utawi kéblat, wonten ing basa Jepang tembung punika dipunucapaken ‘ji-bri’ utawi ‘ji-bu-ri’
Babagan tegesipun nama punika saged dipunpratélakaken bilih studio punika nembé andamu angin ingkang énggal kanggé indhustri animasi
Studio Ghibli diyasa nalika warsa 1985, Ghibli dipunpandégani déning sutradara ingkang sampun misuwur ingkang asma Hayao Miyazaki (宮崎 駿 "Miyazaki Hayao") sesarengan kaliyan kanca lan ugi pamomongipun , Isao Takahata (高畑 勲 "Takahata Isao")
Wiwitanipun Studio Ghibli inggih ugi saged dipunpirsani wiwit warsa 1983, kanthi filem "Nausicaä of the Valley of the Wind" (風の谷のナウシカ "Kaze no tani no Naushika", 1984) ingkang sadéréngipun wujud "manga" (komik sembatan) ingkang dipunédharaken déning kalawarti "manga Tokuma Shoten" (徳間書店)
Tokuma inggih punika babonipun perusahaan Studio Ghibli, lan sampun ngaturaken dateng Disney hak-hak video kanggé wolung filem sarta hak pangédharan internasional kanggé filem "Princess Mononoke" (もののけ姫 "Mononoke Hime", 1997) lan "Spirited Away" (千と千尋の神隠し "Sen to Chihiro no Kamikakushi", 2001)
Filem ingkang paling énggal punika "Howl's Moving Castle", (ハウルの動く城 "Hauru no ugoku shiro", 2004) leresipun adaptasi saking buku seratanipun Karajaan Manunggal, Diana Wynne Jones ingkang sampun dipunédharaken ing sapérangan nagari ugi Amerika Sarekat lan Kanadha
Tukang merdawa musik Joe Hisaishi sampun anyiagakaken "soundtrack" kanggé sapérangan filem-ipun Studio Ghibli
Filem Ghibli ingkang sanésipun padamelan saking Miyazaki lan sampun misuwur ugi angsal pangalambana inggih punika "Grave of the Fireflies" (火垂るの墓 "Hotaru no Haka", 1988), dipunsutradarani déning Isao Takahata, sakmenika filem panglipur ingkang nyariosaken kakang adi ingkang dipuntilar suwargi kaliyan bapa ibunipun nalika zaman sasampunipun Perang Donya II ing Jepang
Isao Takahata mendhet saking film Michel Ocelot "Kirikou et la sorcière" wonten ing basa Jepang, lan filem punika dipunédharaken wonten ing nagri Jepang déning Studio Ghibli
Sanésipun, Ghibli ugi andamel film cekak "Takahata" wonten ing warsa 2004 kanthi irah-irahan "Winter Days." Dolanan
Shohei Matsunaga Shohei Matsunaga (dipunwiyosaken wonten ing Shizuoka, Jepang, 7 Januwari 1989, sakmenika yuswanipun 28 taun) punika sawijining atlit bal-balan saking nagari Jepang
Piyambakipun anggadhahi posisi dados purwarés
Sakmenika piyambakipun mlebet wonten ing klub saking kitha Bandung inggih punika Persib Bandung, nalika "Indonesia Super League 2017"
Piyambakipun misuwur nalika tandhing nglawan Arema Cronus FC wonten ing minggu kapisan "Indonesia Soccer Championship A 2016"
Piyambakipun ndamel gol ingkang misuwur nalika tanding nglawan Persib Bandung wonten ing minggu kaping sekawan
Gol punika dipundamel lumantar tetenger pénalti wonten ing menit kaping 57, sanadyan sekor ing pungkasan tandingan punika imbang 1-1
Wonten ing minggu kaping gangsal, piyambakipun ndamel gol lumantar tetenger pénalti wonten ing gawangipun Bali United Pusam FC nalika menit kaping 53 lan ndamel Persiba Balikpapan angsal 3 sekor
Satunggal gol dipundamel malih wonten ing gawangipun Madura United, lan ugi lumantar tetenger pénalti
Wonten ing minggu kaping sanga, Shohei ndamel gol ingkang kathah
Menika wonten ing gawangipun Parsegres Gresik United wonten ing menit kaping 30, punika ugi malihaken kaanan dados 2-1
8 menit sasampunipun, gol ingkang dipundamel Shohei andadosaken sekor 3-1 lan ugi andadosaken Persiba menang kanthi sekor 5-3 wonten ing pungkasaning tandhingan
Shohei Matsunaga déréng naté dipuntimbali kanggé tandhing wonten ing tim nasional Jepang.
Kabupatèn Pangandaran Kabupatèn Pangandaran (aksara hanacaraka ing média cithak Sundha: ᮊᮘ᮪
Pangandaran") iku sawijining kabupatèn ing Provinsi Jawa Kulon, Indonesia
Kabupatèn iki wewatesan déning Ciamis Kabupatèn lan Kutha Banjar ing sisih lor, Cilacap Kabupatèn ing sisih wétan, Samodra Hindia ing sisih kidul, lan Kabupatèn saka Tasikmalaya ing kulon.
Diané Bell Diané Bell ya iku ahli antropologi wanita saka Melbourne, Ostrali, lair 11 Juni 1943
Bell naté sekolah ing TPTC Frankston Teacher’s College taun 1991 lan sarjana (BA) ing Universitas Monash taun 1975
Sabanjuré, Bell olèh gelar Ph.D
Bell wis nglakoni panlitian lapangan ("field work") ing Ostrali tengah (1976-1980), Ostralia lor, Amérikah Sarékat (1993-1994), Mèksiko (1994), lan Ostrali kidul (1996-1998)
Bell dadi pelopor ètnograf fèminis ing Australia
Dhèwèké uga dadi panulis kang aktif banget lan sawiji wong intelék
Bell karenan ngawat-ngawati lan nliti ngenani bab wong Aborigin Ostrali.
Wong Puyuma Wong Puyuma (Tyonghowa: 卑南族; pinyin: Bēinán-zú; Pe̍h-ōe-jī: Puyuma-cho̍k, Pi-lâm-cho̍k), utawa uga diarani minangka Pinuyumayan, Peinan utawa Beinan, iku salah sawijining bangsa pribumi Taiwan
Wong-wong iki kerepé dipérang ing golongan Chihpen lan Nanwang, lan loro-loroné manggon in Kabupatèn Taitung ing pasisir wétan Taiwan
Ing taun 2000 wong Puyuma cacahé ana 9.606 jiwa
Iki cacahé sakiwa-tengené 2,4% padunung pribumi Taiwan, lan nggawé suku bangsa iki dadi nomor enem sing gedhé dhéwé
Wong Puyuma ngomong nganggo basa Puyuma, lan uga basa Mandarin, saha Hokkien Taiwan
Jeneng "Puyuma" iku tegesé "kamanunggalan" utawa "pasemon", lan wiwitané jeneng otonim para pacatur dialèk Nanwang
Zeitoun lan Cauquelin (2006) uga duwé panemu menawa tembung Puyuma bisa dianalisis minangka pu'-uma, sing tegesé "dikirim menyang tegal." Situs Peinan
Patilasan awal dhéwé saka jaman prasajarah ditemokaké ing situs Peinan ing Kutha Taitung
Sing nemokaké ya iku Torii Ryūzō, nalika jaman pendhudhukan Jepang
Nalika nekani Taiwan ping papat, dhèwèké moto-moto pilar-pilar watu ing situs iki
Beinan Cultural Park dibuka taun 1997 kanggo mamèraké lan nglestarèkaké situs arkéologi iki, sing dianggep wigati dhéwé ing Taiwan
Sawijining Museum Nasional Prasajarah Taiwan dibuka ing taun 2002
Désa-désa Puyuma (dipratélakaké saka lor banjur ngidul):
Mass Rapid Transit Mass Rapid Transit utawa MRT iku sawijining sistem angkudan rikat kang dadi pancadan tumrap sistem sepur ing Singapura lan gumelar ing saindenging nagara iku
Pérangan kapisan MRT iki, ya iku antarané Stasiun Yio Chu Kang lan Stasiun Toa Payoh, dibukak ing taun 1987
Pérangan kapisan mau dadi sistem angkudan rikat kang tuwa dhéwé nomer loro ing Asiah Kidul-Wétan, sawisé Sistem LRT Manila
Jaringan iki ngrembaka rikat salaras karo ancasé Singapura ing njangkepi jaringan sepur kang bakal dadi pancadan pokok tumrap sistem angkudan umum ing Singapura
Ing taun 2013, saben dinané watara wong 2.755 yuta lelungan sarana MRT utawa watara 77% saka wong 3.601 yuta kang lelungan sarana jaringan bis ing wektu kang padha
MRT duwé 113 stasiun (1 wis ora aktif) mawa jalur kang dawané 152,9 kilomèter kanggo sepur standhar
Jalur ril mau diyasa déning Land Transport Authority, bebadan duwèké Pamaréntah Singapura kang mènéhi konsèsi operasi marang perusahaan laba SMRT Corporation lan SBS Transit
Operator-operator mau uga ngopèni leladi bis lan taksi, saéngga njamin anané integrasi leladi antarané angkudan umum
MRT iki dijangkepi sistem Light Rail Transit (LRT) régional kang nyambungaké stasiun MRT karo perumahan umum HDB
Saben dinané, leladi iki lumaku kawit jam 5.30 ésuk tekan sadurungé jam 1.00 ésuk mawa let tekané sepur antarané telu tekan wolung menit
Leladi mau luwih dawa jam operasiné nalika dina-dina préi ing Singapura
Wong Taiwan Wong Taiwan (Mandarin: 臺灣人 (tradhisional), 台湾人 (prasaja) (pinyin: Táiwān rén; Wade–Giles: T'ai2-wan1-jen2; [tʰaɪ wän ʐən]); Minnan: 臺灣儂 (Pe̍h-ōe-jī: Tâi-oân-lâng; [Tai uan laŋ]); Hakka 臺灣人 (alihaksara Latin: Thòi-vàn ngìn))iku wong-wong saka Taiwan sing ndarbèni budaya Taiwan lan mituturaké basa Mandarin, Hokkien, Hakka utawa Pribumi minangka basa ibuné
Istilah wong Taiwan iku uga ditrapaké marang wong-wong sing ngeklaim utawa magepokan karo Taiwan utawa laladan sing dikuwasani déning pamaréntah Républik Tiongkok wiwit taun 1945
Sing kalebu laladan iki ya iku Penghu, Kinmen, lan Kapuloan Matsu.
Wong Bintauna Wong Bintauna iki pérangan golongan etnis Mongondow
Bebrayan iki akèh tinemu urip ing laladan Kecamatan Bintauna, Mongondow, sawijine papan kang sing dumadi wewengkon ing Provinsi Sulawesi Lor
Etnis iki kalebu unik sarta durung akèh srawunge.
Wong berusu Wong Berusu utawa Dayak Berusu iku salah siji golongan ètnis sing dumunung ing Propinsi Kalimantan Wétan
Para panganggit Kulonan golongaké wong iki ing golongan Punan, amarga golongan iki ésih pindhah-pindhah ing alas.
Pekan Olahraga Asia 2018 Asian Games 2018 (Indonesia : Pekan Olahraga Asia 2018), ditepungi kanthi resmi minangka Asian Games XVIII, sawijiné babaran pesta olaharaga Asia kang kaping 18
Acara kang ngrengkuh nagara-nagara ing Asia, sarta dirancang mapan ing Indonésia, wiwit 18 Agustus 2018 - 2 September 2018, Pesta olahraga nagara-nagara Asia iki manut rencana digelar ing rong kutha gedhé ya iku Jakarta lan Palembang, sinengkuyung uga sapérangan kutha sakiwa-tengené kaya ta ing Jawa Kulon.
Cabang olahraga kang bakal ditandhingake cacah 40 cabang, dumadi saka 32 olahraga olimpiade lan 8 olahraga non-olimpiade.
Tumrap Indonesia kapétung wis kaping pindho iki madeg dadi tuan rumah acara Asian Games, ingkang sapisan ya iku Asian Games IV kang dicakaké ing Jakarta nalika taun 1962
Murih lancar anané acara iki, pamaréntah Indonésia sapérangan piranti ing Asian Games IV bakal digunakaké manèh ing Asian Games XVIII
Kang menjila ing babaran Asian Games taun 2018 ing Indonésia samengko, ya iku minangka babaran Asian Games kapisan kang digelar ing rong kutha langsung.
Keluarga Tak Kasat Mata Keluarga Tak Kasat Mata ya iku filem memedi Indonesia kang dibabar ing taun 2017
Disutradharai déning Hedy Suryawan
Filem iki diangkat saka forum Kaskus
Filem sing kedadeane bener-bener dilakoni Genta sing ditulis ing Kaskus minangka 13 pérangan, kedadean sing dilakoni Genta pas nyambut gawé ing perusahaan iklan ing Yogyakarta.
Wong bismam Wong Bismam iku salah siji saka pérangan golongan ètnis Asmat sing dumunung ing sapérangan gedhé laladan Kecamatan Agats ing Kabupatèn Merauku Propinsi Irian Jaya
Tetengèré golongan iki ya iku dhialèké, sing jejuluk dhialèk Bismam.
Bainkete, Makbon, Sorong Bainkete iku kalurahan sing kapernah ing Dhistrik Makbon, Kabupatèn Sorong, Provinsi Papua Kulon, Indonésia
Kalurahan iki kodhené wewengkon 92.01.01.2009.
Wong Birimaru Wong Birimaru iku salah siji pérangan saka golongan ètnis Kaili kang dumunung ing sisih kidul lembah kali Palu, mligi ing padésan lembah iki
Basa kang dinggo ing bebrayan iki nganggo basa Kaili kanthi dhialèk Kaili-Ledo.
GFriend GFriend (Hangul: , "Yeoja Chingu"; Chosǒn'gŭl: 녀자친구, "Nyǒcha Ch'ingu") iku grup vokal wanita Koréa Kidul kang cacahé enem kang digawé déning Source Music ing 2015
Grup iki dibabar karo EP "Season of Glass" tanggal 15 Januari 2015
GFriend éntuk pambiji kang nyengsemaken ing macem-macem werna musik lan program musik ing 12 dina sawisé babaran
Sadurungé Sowon gabung karo Source Music iki, dhèwèké magang ing DSP Media suwéné patang taun
Saliyané Sowon, SinB lan Eunha sadurungé gabung karo Source Music, dhèwèké magang ing BigHit Entertainment
2015–saiki: Debut, "Season of Glass", "Flower Bud" lan kacilakan ing panggung
Ing tanggal 15 Januari 2015, GFriend miwiti EP ing pambabaran "Season of Glass"
Album iki kasusun saka limang lagu; lagu promosionalé ya iku "Glass Bead" sing digarap déning Seo Yong Bae
Album kasebut ngalakoni pambabaran ing nomer rolas ing tataraning lagu minggon Gaon
Grup iku miwiti promosi album saka tanggal 16 Januari ing program musik KBS Music Bank
Ing tanggal 23 Juli 2015, GFriend ngetokaké EP kaloro ya iku Flower "Bud"
Album iki kasusun saka enem lagu; lagu utama "'오늘부터 우리는'"(Me gustas tu)